Mozaik Hub

Civil Kommunikációs Műhely - hatásos kommunikáció civil szervezeteknek
2026-05-06 - 2026-05-08 | Mozaik Hub, Rumbach Sebestyén utca 11-13., Budapest, 1074
A JELENTKEZÉS LEZÁRULT.
Három nap a hatásos kommunikációról civil szervezeteknek és civil kommunikációsoknak!
A hatásos kommunikáció jelentheti azt, hogy a kommunikáció a saját logikáján belül sikeres: Képes emberekhez eljutni, a figyelmüket megragadni, megszólítani őket, és, akár még üzeneteket is képes közvetíteni feléjük.
A hatásos kommunikáció másik jelentése, hogy a kommunikáció a szervezetünk által elérni kívánt hatást és változást erősíti. A kommunikáció nem pusztán információátadás szervezetünk aktualitásai mentén, hanem külön terület, amely tudatos tervezésével és működtetésével civil szervezetünk céljainak elérését segíthetjük elő! Ehhez nem kell nyílt kampányokat folytató szervezetnek lennünk. Az, hogy milyen értékek, elvek, elképzelések mentén kivel, hogyan és mikor kommunikálunk, ugyanúgy hatást tud elérni, mint egy-egy szakmai tevékenységünk.
Sok szervezetben a kommunikáció mégis egy utólagos gondololat, vagy kiegészítő munka, amihez nem tartozik saját tervezés, menedzsment és csapat. Nincsen külön terüleletként, szakmaként és szaktudásként kezelve.
A Civil Kommunikációs Műhely célja, hogy segítsen téged és szervezetedet a kommunikáció tudatos tervezésében és fenntartható működtetésében. Akár kezdő kommunikációs vagy, tapasztaltabb szakemberként már saját csapatot vezetsz, vagy a kommunikáció egy a több felelősséged közül, a három nap ezekben segítségedre lehet és hozzájárulhat szervezeted nagyobb láthatóságához! A kezdő és haladó sávok segítenek, hogy a saját tudásszinted és szervezeted igényei szerint alakítsd a programot és a számotokra legfontosabb témákról tudjatok tanulni, azok mentén inspirálódni, hozzád hasonlókkal együtt gondolkodni. Mindezt szakértők segítségével egy inspiráló szakmai közegben!
A három nap mindegyikéhez tartozik networking lehetőség és műhelymunka, melyen szakemberek segítségével lesz lehetőséged az aznapi tudásanyagot beépítened saját szervezeted kommunikációjába. A műhelymunkán való részvétel feltétele az azt megelőző egész napos, vagy a mind a három napon való részvétel.
A részvétel a három nap teljes programján ingyenes, de minden esetben előzetes regisztrációhoz kötött.
